CELEX: 32006D0534
Language: lt
Date: 1153353600000
Title: 2006/534/EB: 2006 m. liepos 20 d.  Komisijos sprendimas dėl ataskaitoms apie Direktyvos 1999/13/EB įgyvendinimą 2005–2007 m. laikotarpiu rengti skirto klausimyno valstybėms narėms  (pranešta dokumentu Nr. C(2006) 3274)

3.8.2006   
            
            
               LT
            
            
               Europos Sąjungos oficialusis leidinys
            
            
               L 213/4
            
         
      KOMISIJOS SPRENDIMAS
   
   2006 m. liepos 20 d.
   dėl ataskaitoms apie Direktyvos 1999/13/EB įgyvendinimą 2005–2007 m. laikotarpiu rengti skirto klausimyno valstybėms narėms
   (pranešta dokumentu Nr. C(2006) 3274)
   (2006/534/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. kovo 11 d. Tarybos direktyvą 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo (1), ypač į jos 11 straipsnio 1 dalį,
   kadangi:
   
               (1)
            
            
               Atsižvelgiant į Direktyvos 1999/13/EB 11 straipsnio 1 dalį, valstybės narės privalo parengti ataskaitas apie tos direktyvos įgyvendinimą, vadovaudamosi Komisijos sudarytu klausimynu arba planu.
            
         
               (2)
            
            
               Valstybės narės jau pateikė ataskaitas apie tos direktyvos įgyvendinimą 2003 m. sausio 1 d. – 2004 m. gruodžio 31 d. laikotarpiu, vadovaudamosi Komisijos sprendimu 2002/529/EB (2).
            
         
               (3)
            
            
               Antroji ataskaita turėtų apimti 2005 m. sausio 1 d. – 2007 m. gruodžio 31 d. laikotarpį.
            
         
               (4)
            
            
               Šiame sprendime numatytos priemonės atitinka pagal Tarybos direktyvos 91/692/EEB (3) 6 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės, rengdamos ataskaitą Komisijai pagal Direktyvos 1999/13/EB 11 straipsnio 1 dalį už 2005 m. sausio 1 d. – 2007 m. gruodžio 31 d. laikotarpį, naudojasi šio sprendimo priede pateiktu klausimynu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. liepos 20 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 85, 1999 3 29, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2004/42/EB (OL L 143, 2004 4 30, p. 87).
   
      (2)  OL L 172, 2002 7 2, p. 57.
   
      (3)  OL L 377, 1991 12 31, p. 48. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      Klausimynas apie Direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo įgyvendinimą 2005–2007 m. laikotarpiu
      Rekomendacijos, kaip atsakyti į toliau pateiktus klausimus:
      
                   
               
               
                  Atsakymai turi būti trumpi ir kiek įmanoma tikslesni.
               
            
                   
               
               
                  Pateikiant informaciją (ypač dėl įrenginių skaičiaus ir naudotų priemonių), gali būti nurodomi tipiniai duomenys, jei to pakanka įrodyti minėtos direktyvos reikalavimų įgyvendinimą.
               
            
                   
               
               
                  Pateikiant ataskaitas už laikotarpius iki Direktyvos 1999/13/EB 4 straipsnyje nurodytų datų, informacija apie esamus įrenginius turi būti pagrįsta geriausiais turimais tų laikotarpių paskaičiavimais.
               
            
                   
               
               
                  Jei padėtis nepasikeitė, pakanka pateikti nuorodą į ankstesnius atsakymus, tačiau akivaizdu, kad tuo negalės pasinaudoti tos valstybės narės, kurioms šis atsiskaitymo laikotarpis yra pirmasis. Jei atsirado naujų aplinkybių, jos turi būti apibūdintos naujai pateikiamame atsakyme.
               
            1.   Bendras apibūdinimas
      Kokios yra pagrindinės nacionalinių teisės aktų nuostatos, priverčiančios sukurti leidimų išdavimo arba registravimo sistemą siekiant užtikrinti šios direktyvos reikalavimų laikymąsi? Nurodykite ataskaitos laikotarpiu padarytus pakeitimus nacionaliniuose teisės aktuose, susijusius su Direktyva 1999/13/EB.
      2.   Informacija apie įrenginius
      Pagal kiekvieną iš dvidešimties II priedo A dalyje esančių skirsnių nurodykite, kiek įrenginių priklauso žemiau nurodytoms kategorijoms (valstybės narės, savo teisės aktuose naudojančios kitokią sektorių klasifikaciją, gali ja vadovautis atsakydamos į šį klausimą):
      
                  —
               
               
                  visi esami įrenginiai, kuriems taikoma Direktyvos 2 straipsnio 2 dalis, veikiantys ataskaitinio laikotarpio pabaigoje,
               
            
                  —
               
               
                  visi įrenginiai, kuriuos kompetetinga institucija registravo arba kuriems išdavė leidimą ataskaitiniu laikotarpiu,
               
            
                  —
               
               
                  kiek iš ankstesnėje įtraukoje nurodytų įrenginių buvo leista naudoti arba registruota pagal Direktyvos 4 straipsnio 4 dalį? (neprivaloma),
               
            
                  —
               
               
                  kiek tokių įrenginių yra taikoma IPPC direktyva? (neprivaloma).
               
            3.   Pagrindiniai veiklos vykdytojų įsipareigojimai
      Bendrais bruožais nusakykite, kokios buvo įdiegtos administracinės nuostatos siekiant, kad kompetetingos institucijos užtikrintų įrenginių funkcionavimą pagal 5 straipsnyje nurodytus bendruosius principus.
      4.   Esami įrenginiai
      Kiek iš esamų įrenginių yra leidžiama naudoti arba yra įregistruoti todėl, kad juose yra vykdomas II priedo B dalyje pateiktas taršos mažinimo planas, kaip tai yra nurodyta 4 straipsnio 3 dalyje.
      5.   Visi įrenginiai
      
                  5.1.
               
               
                  Remiantis 5 straipsnio 3 dalies a punktu, valstybės narės praneša Komisijai apie taikomas išimtis dėl neorganizuotų išmetamųjų teršalų emisijų ribinių verčių.
                  
                              —
                           
                           
                              Ar buvo taikomos kokios išimtys?
                           
                        
                              —
                           
                           
                              Kaip tokiais atvejais yra įrodoma, kad konkrečiame įrenginyje pasiekti tokios vertės nebuvo įmanoma nei techniškai, nei ekonomiškai?
                           
                        
                              —
                           
                           
                              Kaip atsižvelgiama į tai, kad nėra pagrindo tikėtis didelės rizikos žmonių sveikatai ir aplinkai?
                           
                        
            
                  5.2.
               
               
                  Atsižvelgiant į 5 straipsnio 3 dalies b punktą, veiklos rūšims, kurių negalima vykdyti esant ribotoms sąlygoms, gali būti išimties tvarka netaikoma II priedo A dalyje nurodyta kontrolė tais atvejais, kai tokia galimybė aiškiai nurodyta tame priede.
                  
                              —
                           
                           
                              Kiek veiklos vykdytojų pasinaudojo tokia galimybe? Keliems įrenginiams?
                           
                        
                              —
                           
                           
                              Kaip yra įrodoma, kad II priedo B dalyje nurodytas taršos mažinimo planas nėra įmanomas nei techniškai, nei ekonomiškai?
                           
                        
                              —
                           
                           
                              Kaip veiklos vykdytojas įrodo, kad konkrečiuose įrenginiuose buvo panaudotas geriausias įmanomas gamybos būdas?
                           
                        
            6.   Nacionaliniai planai
      
                  6.1.
               
               
                  Ar valstybė narė nusprendė parengti ir įgyvendinti nacionalinį planą, kaip tai yra nurodyta direktyvos 6 straipsnyje? (žr. 2000 m. rugsėjo 6 d. Komisijos sprendimą 2000/541/EB dėl kriterijų vertinant nacionalinius planus pagal Tarybos direktyvos 1999/13/EB 6 straipsnį (1)).
               
            
                  6.2.
               
               
                  Kiek įrenginių buvo įtraukta į nacionalinį planą? Kiek (pagal planą) yra siekiama sumažinti emisijas? Koks bendras į planą įtrauktų įrenginių emisijos kiekis? Palyginkite jį su šio ataskaitinio laikotarpio vidurio siekiamu emisijų sumažinimu.
               
            7.   Pakaitalai
      Kiek valstybės narės, išduodamos leidimus ir formuluodamos bendrąsias privalomas taisykles, atsižvelgia į Komisijos remiantis 7 straipsnio 1 dalimi pateiktą rekomendacinę nuostatą (žr. 7 straipsnio 2 dalį)?
      8.   Stebėsena
      
                  8.1.
               
               
                  Kaip kad nurodyta 8 straipsnio 1 dalyje, valstybė narė įpareigoja įrenginio, kuriam taikoma ši direktyva, veiklos vykdytoją kartą per metus pristatyti kompetentingai institucijai duomenis, suteikiančius galimybę patikrinti, ar laikomasi šios direktyvos; nurodykite kiek veiklos vykdytojų (taip pat nurodykite įrenginių skaičių) nepateikė kompetetingai institucijai reikalingų duomenų. Kokių priemonių ėmėsi kompetetinga institucija siekdama užtikrinti, kad tokia informacija būtų pateikta kuo galima greičiau?
               
            
                  8.2.
               
               
                  Kaip nurodyta 8 straipsnio 1 dalyje, kai valstybė narė įpareigoja įrenginio, kuriam taikoma ši direktyva, veiklos vykdytoją, kompetentingai institucijai paprašius, pristatyti duomenis, suteikiančius galimybę patikrinti, ar laikomasi šios direktyvos; nurodykite kiek veiklos vykdytojų (taip pat nurodykite įrenginių skaičių) pateikė kompetetingai institucijai reikalingus duomenis.
               
            
                  8.3.
               
               
                  Nepažeidžiant 8 straipsnio 4 dalies ir atsižvelgiant į 8 straipsnio 3 dalį, nurodykite skaičių įrenginių, kuriuose atliekamas neperiodiškas, retesnis nei kartą metuose emisijų matavimas.
               
            9.   Reikalavimų nesilaikymas
      Atsižvelgiant į nurodytų 10 straipsnio 3 dalyje:
      
                  —
               
               
                  kiek buvo nustatyta šios direktyvos reikalavimų nesilaikančių veiklos vykdytojų?
               
            
                  —
               
               
                  kokių priemonių buvo imtasi siekiant per trumpiausią įmanomą laikotarpį, kaip tai yra nurodyta 10 straipsnio a dalyje, priversti vėl laikytis reikalavimų?
               
            
                  —
               
               
                  kiek kartų kompetentingos institucijos sustabdė arba anuliavo leidimą vykdyti veiklą dėl 10 straipsnio b dalies nuostatų nesilaikymo?
               
            10.   Emisijos ribinių verčių laikymasis
      
                  10.1.
               
               
                  Trumpai apibūdinkite, kokios tvarkos yra laikomasi siekiant užtikrinti emisijos ribinių verčių laikymąsi organizuotuose išmetamuosiuose teršaluose, neorganizuotose išmetamųjų teršalų vertėse ir bendrose emisijos vertėse. Pateikite pavyzdžių, kokiomis priemonėmis atsiskaitymo laikotarpiu buvo siekiama užtikrinti reikalavimų laikymąsi.
               
            
                  10.2.
               
               
                  Bendrais bruožais apibūdinkite dažniausią kompetetingų institucijų reguliarių patikrinimų vietoje metu taikomą tvarką. Jei reguliarūs patikrinimai neatliekami, kaip kompetentingos institucijos patikrina veiklos vykdytojų pateiktą informaciją?
               
            11.   Taršos mažinimo planas
      
                  11.1.
               
               
                  Kokia yra taikoma tvarka siekiant užtikrinti, kad, taikant veiklos vykdytojo siūlomą taršos mažinimo planą, bus galima kiek įmanoma labiau pasiekti tokio emisijos lygio, kurio būtų pasiekiama taikant Direktyvos II priede nurodytas emisijos ribines vertes? Pateikite informaciją apie jūsų taikant taršos mažinimo planą įgytą patirtį.
               
            
                  11.2.
               
               
                  Jei naudojotės II priedo B(2) dalyje nurodytu taršos mažinimo planu, atsakykite į šiuos klausimus:
                  
                              11.2.1.
                           
                           
                              Kokios yra nustatytos procedūros ir tvarka siekiant apskaičiuoti metinę pamatinę išmetamųjų teršalų emisiją?
                           
                        
                              11.2.2.
                           
                           
                              Kokios yra nustatytos procedūros ir tvarka siekiant apskaičiuoti planinę išmetamųjų teršalų emisiją?
                           
                        
                              11.2.3.
                           
                           
                              Kokia yra nustatyta tvarka siekiant užtikrinti, kad bus laikomasi planinės išmetamųjų teršalų emisijos normų?
                           
                        Atsakymai gali būti trumpi, santraukos formos.
               
            12.   Tirpiklių valdymo planas
      Remiantis 9 straipsniu nurodyti, kaip veiklos vykdytojas laikosi tirpiklių valdymo ar kitokio lygiaverčio plano.
      13.   Visuomenės galimybės susipažinti su informacija
      Kokia yra nustatyta tvarka siekiant užtikrinti 12 straipsnio nuostatų taikymą dėl prieinamumo prie informacijos? Apibūdinkite bendrais bruožais.
      14.   Ryšys su kitais Bendrijos dokumentais
      Kaip valstybės narės vertina šios direktyvos veiksmingumą, inter alia, lyginant jį su kitais Bendrijos aplinkosaugos dokumentais?
      
         (1)  OL L 230, 2000 9 12, p. 16.